title: 2015 m. spalio 26 d. Tarybos sprendimas (ES) 2015/2025 dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Tuniso Respublikos asociaciją, protokolo dėl Europos Sąjungos ir Tuniso Respublikos bendrojo susitarimo, kuriuo nustatomi Tuniso Respublikos dalyvavimo Sąjungos programose bendrieji principai, sudarymo

text:
13.11.2015

               LT

               Europos Sąjungos oficialusis leidinys

               L 297/1

         TARYBOS SPRENDIMAS (ES) 2015/2025
   2015 m. spalio 26 d.
   dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Tuniso Respublikos asociaciją, protokolo dėl Europos Sąjungos ir Tuniso Respublikos bendrojo susitarimo, kuriuo nustatomi Tuniso Respublikos dalyvavimo Sąjungos programose bendrieji principai, sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 212 straipsnį kartu su 218 straipsnio 6 dalies antros pastraipos a punktu ir 218 straipsnio 7 dalimi,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               remiantis Tarybos sprendimu (ES) 2015/575 (1), Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Tuniso Respublikos asociaciją (2), protokolas dėl Europos Sąjungos ir Tuniso Respublikos bendrojo susitarimo, kuriuo nustatomi Tuniso Respublikos dalyvavimo Sąjungos programose bendrieji principai (toliau – Protokolas), Sąjungos vardu pasirašytas 2015 m. kovo 17 d.;

               (2)

               Protokolo tikslas – nustatyti finansines ir technines taisykles, siekiant Tuniso Respublikai sudaryti sąlygas dalyvauti tam tikrose Sąjungos programose. Protokolu nustatyta horizontali sistema yra ekonominio, finansinio ir techninio bendradarbiavimo priemonė, kuria suteikiama galimybė gauti paramą, visų pirma finansinę paramą, kurią pagal tas Sąjungos programas turi teikti Sąjunga. Ta sistema taikoma tik toms Sąjungos programoms, kuriose atitinkamais steigiamaisiais teisės aktais numatoma Tuniso Respublikos dalyvavimo galimybė. Todėl Protokolo sudarymo pagrindu nesuteikiami pagal programas vykdomos įvairių krypčių sektorių politikos įgaliojimai, kuriais naudojamasi nustatant programas;

               (3)

               Protokolas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Tuniso Respublikos asociaciją, protokolas dėl Europos Sąjungos ir Tuniso Respublikos bendrojo susitarimo, kuriuo nustatomi Tuniso Respublikos dalyvavimo Sąjungos programose bendrieji principai (3).
   2 straipsnis
   Tarybos pirmininkas Sąjungos vardu pateikia Protokolo 10 straipsnyje numatytą pranešimą (4).
   3 straipsnis
   Komisija įgaliojama Sąjungos vardu nustatyti Tuniso Respublikos dalyvavimo bet kurioje konkrečioje Sąjungos programoje konkrečias sąlygas, įskaitant mokėtiną finansinį įnašą. Komisija informuoja kompetentingą Tarybos darbo grupę.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. spalio 26 d.

            Tarybos vardu

            Pirmininkė

         F. MOGHERINI

      (1)  2014 m. gruodžio 17 d. Tarybos sprendimas (ES) 2015/575 dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Tuniso Respublikos asociaciją, protokolo dėl Europos Sąjungos ir Tuniso Respublikos bendrojo susitarimo, kuriuo nustatomi Tuniso Respublikos dalyvavimo Sąjungos programose bendrieji principai, pasirašymo Europos Sąjungos vardu ir laikino taikymo (OL L 96, 2015 4 11, p. 1).

      (2)  OL L 97, 1998 3 30, p. 2.

      (3)  Protokolas paskelbtas OL L 96, 2015 4 11, p. 3 kartu su sprendimu dėl pasirašymo.

      (4)  Protokolo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2003 m. kovo 18 d. Tarybos sprendimas 2003/202/BUSP dėl ES karinės operacijos Buvusioje Jugoslavijos Respublikoje Makedonijoje pradėjimo

text:
Svarbus teisinis pranešimas

|

32003D0202

Oficialusis leidinys L 076 , 22/03/2003 p. 0043 - 0044

		Tarybos sprendimas 2003/202/BUSP2003 m. kovo 18 d.dėl ES karinės operacijos Buvusioje Jugoslavijos Respublikoje Makedonijoje pradėjimoEUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 17 straipsnio 2 dalį ir 25 straipsnį,atsižvelgdama į 2003 m. sausio 27 d. Bendruosius veiksmus 2003/92/BUSP dėl Europos Sąjungos pajėgų Buvusioje Jugoslavijos Respublikoje Makedonijoje [1], ypač į jų 3 straipsnį,kadangi:(1) Prezidentas Traikovskis ir Generalinis Sekretorius/Vyriausiasis įgaliotinis pasikeitė raštais, o kovo 13 d. buvo gautas dar vienas prezidento Traikovskio raštas, kviečiantis Europos Sąjungą pradėti operaciją Buvusioje Jugoslavijos Respublikoje Makedonijoje.(2) 2003 m. vasario 7 d. Taryba nusprendė paskirti operacijos vadą ir pajėgų vadą bei Europos Sąjungos pajėgų Buvusioje Jugoslavijos Respublikoje Makedonijoje operacijos štabą.(3) 2003 m. vasario 18 d. Politinis ir saugumo komitetas (PSK) nusprendė sudaryti prie operacijos Buvusioje Jugoslavijos Respublikoje Makedonijoje prisidedančių valstybių komitetą.(4) Buvo užbaigti ilgalaikiai susitarimai dėl ES ir NATO santykių ir su NATO pasikeista raštais dėl NATO turto ir pajėgumų skyrimo ES karinei operacijai Buvusioje Jugoslavijos Respublikoje Makedonijoje.(5) 2003 m. kovo 18 d. Taryba patvirtino PSK pateiktą operacijos planą, atsižvelgiant į šiuo tikslu atliktas karines konsultacijas.(6) Šiaurės Atlanto Taryba nusprendė nuo 2003 m. kovo 31 d. nutraukti savo operaciją "Sąjunginė darna" Buvusioje Jugoslavijos Respublikoje Makedonijoje.(7) Tikimasi, kad vykstančios SOFA derybos su Buvusios Jugoslavijos Respublikos Makedonijos Vyriausybe turi baigtis iki NATO operacijos pabaigos.(8) Laikantis Protokolo dėl Danijos pozicijos, pridedamo prie Europos Sąjungos sutarties ir Europos bendrijos steigimo sutarties, 6 straipsnio, Danija nedalyvauja rengiant ir įgyvendinant Europos Sąjungos sprendimus ir veiksmus, susijusius su gynybos reikalais. Danija nedalyvauja finansuojant šią operaciją,NUSPRENDĖ:1 straipsnisES karinė operacija Buvusioje Jugoslavijos Respublikoje Makedonijoje pradedama 2003 m. kovo 31 d.2 straipsnisOperacijos vadas yra įgaliojamas nedelsiant duoti aktyvizacijos įsakymą (ACTORD) pradėti pajėgų dislokavimą dar iki vadovybės perdavimo joms atvykus į veiksmų vietą ir pradėti misijos vykdymą.3 straipsnisNumatoma ES operacijos Buvusioje Jugoslavijos Respublikoje Makedonijoje trukmė - šeši mėnesiai. Politinis ir saugumo komitetas, remdamasis ES karinio komiteto patarimu ir operacijos vado nuomone bei atsižvelgdamas į Prisidedančiųjų valstybių komiteto nuomonę, parengia Tarybai rekomendaciją dėl operacijos nutraukimo. Ji rengiama įvertinus pažangą, padarytą siekiant ES tikslų.4 straipsnisŠis sprendimas įsigalioja nuo jo priėmimo dienos.5 straipsnisŠis sprendimas skelbiamas Europos Sąjungos oficialiajame leidinyje.Priimta Briuselyje, 2003 m. kovo 18 d.Tarybos varduPirmininkasG. Papandreou[1] OL L 34, 2003 2 11, p. 26.--------------------------------------------------


title: 2017 m. liepos 17 d. Tarybos sprendimas (BUSP) 2017/1342, kuriuo iš dalies keičiamas Sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) ir pratęsiamas jo galiojimas

text:
18.7.2017

               LT

               Europos Sąjungos oficialusis leidinys

               L 185/60

         TARYBOS SPRENDIMAS (BUSP) 2017/1342
   2017 m. liepos 17 d.
   kuriuo iš dalies keičiamas Sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) ir pratęsiamas jo galiojimas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. gegužės 22 d. Taryba priėmė Sprendimą 2013/233/BUSP (1) dėl Europos Sąjungos integruoto sienų valdymo pagalbos misijos Libijoje (EUBAM Libya);

               (2)

               2016 m. sausio 19 d. Politinis ir saugumo komitetas (PSK) susitarė pasinaudoti esamu EUBAM Libya modeliu siekiant numatyti galimą civilinį bendradarbiavimą su Libijos nacionalinės santarvės vyriausybe Bendros saugumo ir gynybos politikos / saugumo sektoriaus reformos srityje jai paprašius, taip prisidedant prie Jungtinių Tautų paramos misijos Libijoje (UNSMIL) pastangų, ir remdamasis tuo susitarė EUBAM Libya įgaliojimus pratęsti šešiems mėnesiams. Vėliau, 2016 m. vasario 15 d., Taryba priėmė Sprendimą (BUSP) 2016/207 (2), kuriuo EUBAM Libya pratęsta iki 2016 m. rugpjūčio 21 d.;

               (3)

               2016 m. rugpjūčio 4 d. Taryba priėmė Sprendimą (BUSP) 2016/1339 (3), kuriuo iš dalies keičiamas Sprendimas 2013/233/BUSP ir iki 2017 m. rugpjūčio 21 d. pratęsiamas jo galiojimas;

               (4)

               2017 m. vasario 3 d. Europos Vadovų Tarybos narių Maltos deklaracijoje „Migracijos išorės aspektai: centrinės Viduržemio jūros regiono dalies maršruto problemos sprendimas“ visų pirma pabrėžta, kad dabar kaip niekad svarbios pastangos stabilizuoti padėtį Libijoje, ir kad Sąjunga visomis išgalėmis prisidės prie šio tikslo įgyvendinimo. Libijos valdžios institucijoms itin svarbu stiprinti pajėgumus, kad jos įgytų sausumos ir jūrų sienų kontrolę ir kovotų su tranzito ir neteisėto žmonių gabenimo veikla;

               (5)

               2017 m. vasario 6 d. išvadose dėl Libijos Taryba visų pirma dar kartą patvirtino visapusiškai remianti UNSMIL ir nurodė, kad EUBAM Libya toliau vykdys veiklą ir teiks Libijos valdžios institucijoms paramą atsižvelgiant į galbūt ateityje, kai susidarys tinkamos sąlygos, surengsimą civilinę misiją policijos, teisinės valstybės ir sienų valdymo srityje;

               (6)

               2017 m. liepos 4 d. (PSK), remdamasis misijos strategine peržiūra, susitarė EUBAM Libya įgaliojimus pratęsti iki 2018 m. gruodžio 31 d.;

               (7)

               Sąjungos vyriausiajam įgaliotiniui užsienio reikalams ir saugumo politikai turėtų būti leista pateikti Europolui, FRONTEX, Jungtinėms Tautoms ir Interpolui įslaptintą informaciją, parengtą EUBAM Libya tikslais, vadovaujantis Tarybos sprendimu 2013/488/ES (4);

               (8)

               todėl Sprendimas 2013/233/BUSP turėtų būti atitinkamai iš dalies pakeistas;

               (9)

               EUBAM Libya bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2013/233/BUSP iš dalies keičiamas taip:

               1)

               2 straipsnis pakeičiamas taip:
               „2 straipsnis
               Tikslai
               EUBAM Libya padės vykdant visaapimantį civilinio saugumo sektoriaus reformos planavimo procesą, kad būtų pasirengta galimai civilinei Bendros saugumo ir gynybos politikos (BSGP) misijai.
               EUBAM Libya tikslai – bendradarbiauti su Libijos valdžios institucijomis ir teikti joms paramą sienų valdymo, teisėsaugos ir platesnės baudžiamojo teisingumo sistemos srityse.“;

               2)

               3 straipsnio 1 dalis pakeičiama taip:
               „1.   Siekiant įgyvendinti 2 straipsnyje išdėstytus tikslus, EUBAM Libya:

                           a)

                           informuoja ES planuojant galimą civilinę BSGP misiją, susijusią su saugumo sektoriaus reforma, glaudžiai bendradarbiaudama su Jungtinių Tautų paramos misija Libijoje (UNSMIL) ir prisidėdama prie jos dedamų pastangų, palaikydama ryšį su teisėtomis Libijos valdžios institucijomis ir kitais saugumo srityje veikiančiais subjektais;

                           b)

                           remia platesnės sienų valdymo sistemos kūrimą, be kita ko, teikdama pajėgumus Vidaus reikalų ministerijos pakrančių policijai (Bendroji pakrančių saugumo administracija), pasitelkdama Libijos pakrančių apsaugą ir stiprindama ryšius su teisėtomis Libijos valdžios institucijomis prie pietinių sienų;

                           c)

                           remia gebėjimų stiprinimą ir strateginį planavimą Vidaus reikalų ministerijoje teisėsaugos Tripolyje ir koordinavimo tarp atitinkamų Libijos valdžios institucijų kovos su organizuotu nusikalstamumu ir terorizmu klausimais pajėgumų plėtojimo srityse;

                           d)

                           remia platesnių gebėjimų stiprinimą ir strateginio planavimo pagalbą Teisingumo ministerijai, be kita ko, įsteigiant Baudžiamosios teisenos reformos darbo grupę ir galimus pogrupius.“;

               3)

               5 straipsnio 7 dalis pakeičiama taip:
               „7.   Civilinių operacijų vadas, Sąjungos delegacijos Libijoje vadovas ir EUBAM Libya misijos vadovas prireikus konsultuojasi tarpusavyje. Prireikus taip pat turėtų būti konsultuojamasi su Europos išorės veiksmų tarnybos vyriausiuoju patarėju lyčių lygybės klausimais.“;

               4)

               6 straipsnio 7 dalis pakeičiama taip:
               „7.   Misijos vadovas atitinkamai koordinuoja savo veiklą su kitais Sąjungos subjektais veiksmų vietoje. Misijos vadovui, nepažeidžiant pavaldumo tvarkos, vietos politines gaires teikia Sąjungos delegacijos Libijoje vadovas.“;

               5)

               9 straipsnio 1 dalis pakeičiama taip:
               „1.   PSK Tarybos ir vyriausiojo įgaliotinio atsakomybe vykdo EUBAM Libya politinę kontrolę ir strateginį vadovavimą jai. Taryba įgalioja PSK priimti tuo tikslu atitinkamus sprendimus pagal ES sutarties 38 straipsnio trečią pastraipą. Tas įgaliojimas apima įgaliojimus vyriausiojo įgaliotinio siūlymu paskirti misijos vadovą bei iš dalies keisti planavimo dokumentus. Tarybai paliekami įgaliojimai spręsti dėl EUBAM Libya tikslų ir jos nutraukimo.“;

               6)

               11 straipsnio 4 dalis pakeičiama taip:
               „4.   Pagal planavimo dokumentus EUBAM Libya darbuotojai, prieš pradėdami eiti pareigas, dalyvauja privalomuose mokymo kursuose saugumo klausimais. Jie taip pat reguliariai dalyvauja kvalifikacijos kėlimo mokymuose misijos vietoje, kuriuos organizuoja misijos saugumo pareigūnas.“;

               7)

               13 straipsnio 1 dalies paskutinė pastraipa pakeičiama taip:
               „Orientacinė finansavimo suma, skirta su EUBAM Libya susijusioms išlaidoms 2016 m. rugpjūčio 22 d.– 2017 m. lapkričio 30 d. laikotarpiu padengti, yra 17 000 000 EUR.“;

               8)

               15 straipsnio 4 dalis pakeičiama taip:
               „4.   Vyriausiasis įgaliotinis įgaliojamas pateikti Europolui ir FRONTEX ES įslaptintą informaciją, parengtą EUBAM Libya tikslais, vadovaujantis Sprendimu 2013/488/ES.“;

               9)

               15 straipsnis papildomas šiomis dalimis:
               „5.   Vyriausiasis įgaliotinis įgaliojamas pateikti Jungtinėms Tautoms ES įslaptintą informaciją, pažymėtą ne aukštesne nei „RESTREINT UE/ES RESTRICTED“ slaptumo žyma, parengtą EUBAM Libya tikslais, vadovaujantis Sprendimu 2013/488/ES.
               6.   Vyriausiasis įgaliotinis įgaliojamas pateikti Interpolui ES įslaptintą informaciją, parengtą EUBAM Libya tikslais, vadovaujantis Sprendimu 2013/488/ES. Kol bus sudarytas Sąjungos ir Interpolo susitarimas, EUBAM Libya gali pateikti tokią informaciją valstybių narių Interpolo nacionaliniams centriniams biurams, remiantis susitarimais, kuriuos turi sudaryti civilinių operacijų vadas ir atitinkamo nacionalinio centrinio biuro vadovas.
               7.   Vyriausiasis įgaliotinis įgaliojamas sudaryti susitarimus, kurie yra būtini šiame straipsnyje išdėstytoms nuostatoms dėl keitimosi informacija įgyvendinti.
               8.   Vyriausiasis įgaliotinis įgaliojimus pateikti informaciją ir kompetenciją sudaryti šiame straipsnyje nurodytus susitarimus gali suteikti asmenims, kurie yra vyriausiajam įgaliotiniui pavaldūs, civilinių operacijų vadui ir (arba) misijos vadovui.“;

               10)

               16 straipsnio antra pastraipa pakeičiama taip:
               „Jis taikomas iki 2018 m. gruodžio 31 d.“.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. liepos 17 d.

            Tarybos vardu

            Pirmininkė

         F. MOGHERINI

      (1)  2013 m. gegužės 22 d. Tarybos sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) (OL L 138, 2013 5 24, p. 15).

      (2)  2016 m. vasario 15 d. Tarybos sprendimas (BUSP) 2016/207, kuriuo iš dalies keičiamas Sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) (OL L 39, 2016 2 16, p. 45).

      (3)  2016 m. rugpjūčio 4 d. Tarybos sprendimas (BUSP) 2016/1339, kuriuo iš dalies keičiamas Sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) ir pratęsiamas jo galiojimas (OL L 212, 2016 8 5, p. 111).

      (4)  2013 m. rugsėjo 23 d. Tarybos sprendimas dėl ES įslaptintos informacijos apsaugai užtikrinti skirtų saugumo taisyklių (2013/488/ES) (OL L 274, 2013 10 15, p. 1).


title: 2013/549/ES: 2013 m. balandžio 17 d. Europos Parlamento sprendimas dėl Europos Sąjungos 2011 finansinių metų bendrojo biudžeto įvykdymo patvirtinimo, VIII skirsnis – Europos ombudsmenas

text:
16.11.2013

               LT

               Europos Sąjungos oficialusis leidinys

               L 308/133

      EUROPOS PARLAMENTO SPRENDIMAS

   2013 m. balandžio 17 d.
   dėl Europos Sąjungos 2011 finansinių metų bendrojo biudžeto įvykdymo patvirtinimo, VIII skirsnis – Europos ombudsmenas
   (2013/549/ES)
   EUROPOS PARLAMENTAS,

               —

               atsižvelgdamas į Europos Sąjungos 2011 finansinių metų bendrąjį biudžetą (1),

               —

               atsižvelgdamas į Europos Sąjungos 2011 finansinių metų konsoliduotąsias metines ataskaitas (COM(2012) 436 – C7–0231/2012) (2),

               —

               atsižvelgdamas į Audito Rūmų 2011 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2011 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0094/2013),

               1.

               patvirtina Europos ombudsmenui, kad Europos ombudsmeno 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 68, 2011 3 15.

      (2)  OL C 348, 2012 11 14, p. 1.

      (3)  OL C 344, 2012 11 12, p. 1.

      (4)  OL C 348, 2012 11 14, p. 130.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos Sąjungos 2011 finansinių metų bendrojo biudžeto įvykdymo patvirtinimo dalį, VIII skirsnis – Europos ombudsmenas
      EUROPOS PARLAMENTAS,

                  —

                  atsižvelgdamas į Europos Sąjungos 2011 finansinių metų bendrąjį biudžetą (1),

                  —

                  atsižvelgdamas į Europos Sąjungos 2011 finansinių metų konsoliduotąsias metines ataskaitas (COM(2012) 436 – C7–0231/2012) (2),

                  —

                  atsižvelgdamas į Audito Rūmų 2011 finansinių metų metinę biudžeto vykdymo ataskaitą kartu su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2011 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį ir į 317, 318 ir 319 straipsnius,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą (A7–0094/2013),

                  1.

                  džiaugdamasis pažymi, kad savo 2011 m. metinėje ataskaitoje Audito Rūmai nustatė, jog tikrintose srityse, susijusiose su Europos ombudsmeno (toliau – Ombudsmenas) žmogiškaisiais ištekliais ir viešaisiais pirkimais, nenustatyta didelių trūkumų;

                  2.

                  džiaugiasi, kad, remdamiesi atlikto audito rezultatais, Audito Rūmai padarė išvadą, jog 2011 m. gruodžio 31 d. pasibaigusiais metais su institucijų ir įstaigų administracinėmis ir kitomis išlaidomis susijusiuose mokėjimuose nepadaryta reikšmingų klaidų;

                  3.

                  pabrėžia, kad Ombudsmeno biudžetas yra tik administracinis ir kad 2011 m. jis siekė 9 427 395 EUR, iš kurių 7 318 795 EUR buvo skirta pagal 1 antraštinę dalį (išlaidos, susijusios su institucijoje dirbančiais asmenimis), 1 469 200 EUR – pagal 2 antraštinę dalį (pastatai, įranga ir įvairios su veikla susijusios išlaidos) ir 639 400 EUR – pagal 3 antraštinę dalį (išlaidos, atsirandančios dėl institucijos atliekamų konkrečių funkcijų);

                  4.

                  pažymi, kad, kalbant apie visus asignavimus, prisiimta įsipareigojimų dėl 92,54 % asignavimų (2010 m. – 89,65 %) ir išmokėta 85,62 % (2010 m. – 84,03 %), ir palankiai vertina didesnį asignavimų panaudojimo lygį; ragina toliau dėti pastangas siekiant geresnio lėšų panaudojimo rodiklio ir stebėti atliktus pakeitimus;

                  5.

                  ragina įsipareigoti nedelsiant tobulinti finansų planavimą, kad būtų užtikrintas veiksmingesnis biudžeto vykdymas;

                  6.

                  palankiai vertina Ombudsmeno 2011 m. metinį valdymo planą, į kurį įtraukti pagrindiniai veiklos rodikliai, skirti tarnybos veiksmingumui siekiant užsibrėžtų tikslų įvertinti;

                  7.

                  ragina Ombudsmeną į kitą metinę veiklos ataskaitą įtraukti duomenis apie tais metais užsakytų, tačiau nepanaudotų vertimo žodžiu paslaugų lygį;

                  8.

                  palankiai vertina vidaus auditoriaus išvadas, kad Ombudsmenas įgyvendino dvi iš trijų rekomendacijų, kuriomis buvo siekiama padėti patobulinti Ombudsmeno tarnybos vidaus valdymo ir kontrolės procedūras tvarkant mokėjimų prašymus; atkreipia dėmesį į tai, kad vis dar reikia tobulinti procedūras, susijusias su laiku pateikiama informacija apie faktinius mokėjimus; ragina nedelsiant įgyvendinti trečiąją rekomendaciją, susijusią su tinkamesniu laiku pateikiama informacija apie faktinius mokėjimus;

                  9.

                  ragina vis daugiau sprendimų dėl priimtinumo priimti per mėnesį nuo skundo gavimo dienos – 2011 m. tokių sprendimų buvo 70 %; mano, kad 2012 m. pradžioje atlikta Ombudsmeno tarnybos pertvarka kartu su supaprastinta registravimo procedūra ateinančiais metais gali padėti užtikrinti geresnius Skundų skyriaus darbo rezultatus;

                  10.

                  susirūpinęs atkreipia dėmesį į tai, kad 2011 m. ir toliau ilgėjo vidutinė tyrimų atlikimo trukmė: tik 66 % skundų išnagrinėta per 12 mėnesių ir 80 % per 18 mėnesių; ragina iš esmės pagerinti šiuos rodiklius; ragina Ombudsmeną išaiškinti, kokiai procentinei daliai bylų reikia daugiau nei vieno tyrimų ciklo ir kada prireikia antro tyrimų ciklo;

                  11.

                  siekdamas sutrumpinti procedūrų trukmę, ragina Ombudsmeną savo metinėje ataskaitoje nurodyti, kokia išteklių procentinė dalis sunaudojama visuomenės pateiktiems skundams nagrinėti, ir priemones, ypač susijusias su išteklių perskirstymu, kurios, Ombudsmeno nuomone, reikalingos siekiant, kad paslaugos būtų teikiamos sparčiau ir efektyviau;

                  12.

                  ragina Ombudsmeną savo metinėje ataskaitoje nurodyti bendravimo su Sąjungos piliečiais būdus ir biudžeto lėšų sumą, kurią jis panaudoja šiai užduočiai vykdyti;

                  13.

                  ragina Ombudsmeno tarnybą į kitą metinę veiklos ataskaitą įtraukti lentelę, kurioje būtų pateikti išsamūs duomenys apie visus jo turimus žmogiškuosius išteklius, suskirstyti pagal kategorijas, pareigų lygius, lytį, dalyvavimą kvalifikacijos kėlimo kursuose ir pilietybę, taip pat pateikti visą rinkinį ankstesniais metais reikalautų dokumentų;

                  14.

                  atkreipia dėmes į tai, kad 2012 m. spalio mėn. plenarinėje sesijoje patvirtintas metinis pranešimas dėl Ombudsmeno 2011 m. veiklos, ir yra patenkintas šiame pranešime pateiktomis pastabomis.

         (1)  OL L 68, 2011 3 15.

         (2)  OL C 348, 2012 11 14, p. 1.

         (3)  OL C 344, 2012 11 12, p. 1.

         (4)  OL C 348, 2012 11 14, p. 130.

         (5)  OL L 248, 2002 9 16, p. 1.

         (6)  OL L 298, 2012 10 26, p. 1.


title: Darbo su susijusiais komitetais procedūra – kvorumo konstatavimas (47 ir 149 straipsnių išaiškinimas) 2009 m. vasario 19 d. Europos Parlamento sprendimas dėl Parlamento darbo tvarkos taisyklių 47 straipsnio dėl darbo su susijusiais komitetais procedūros bei 149 straipsnio 4 dalies dėl kvorumo konstatavimo išaiškinimo

text:
25.3.2010

               LT

               Europos Sąjungos oficialusis leidinys

               CE 76/93

         2009 m. vasario 19 d., ketvirtadienisDarbo su susijusiais komitetais procedūra – kvorumo konstatavimas (47 ir 149 straipsnių išaiškinimas)
   P6_TA(2009)0080
   2009 m. vasario 19 d. Europos Parlamento sprendimas dėl Parlamento darbo tvarkos taisyklių 47 straipsnio dėl darbo su susijusiais komitetais procedūros bei 149 straipsnio 4 dalies dėl kvorumo konstatavimo išaiškinimo
   2010/C 76 E/18

      Europos Parlamentas,
   atsižvelgdamas į 2009 m. sausio 27 d. ir vasario 13 d. Konstitucinių reikalų komiteto pirmininko laiškus,
   atsižvelgdamas į Darbo tvarkos taisyklių 201 straipsnį,

               1.

               nusprendžia prie 47 straipsnio pridėti tokį išaiškinimą:
               „Darbo tvarkos taisyklių 47 straipsnyje numatytos darbo su susijusiais komitetais procedūros negalima taikyti svarstant tarptautinį susitarimą pagal 83 straipsnį, kai taikoma 75 straipsnyje numatyta pritarimo procedūra.“;

               2.

               nusprendžia prie 149 straipsnio 4 dalies pridėti tokį išaiškinimą:
               „Paprašę konstatuoti kvorumą Parlamento nariai turi būti posėdžių salėje tuo metu, kai pateikiamas šis prašymas.“;

               3.

               paveda Pirmininkui perduoti šį sprendimą Tarybai ir Komisijai susipažinti.


title: 2004/541/: 2004/541/EB:#2004 m. liepos 5 d. Tarybos sprendimas, dėl trijų suinteresuotų grupių atstovų ir jų pakaitinių atstovų paskyrimo į Europos tinklo ir informacijos saugos agentūros valdančiąją tarybą

text:
10.7.2004

               LT

               Europos Sąjungos oficialusis leidinys

               L 240/6

      TARYBOS SPRENDIMAS

   2004 m. liepos 5 d.
   dėl trijų suinteresuotų grupių atstovų ir jų pakaitinių atstovų paskyrimo į Europos tinklo ir informacijos saugos agentūros valdančiąją tarybą
   (2004/541/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 460/2004, įsteigiantį Europos tinklo ir informacijos saugumo agentūrą (1), toliau – Agentūra, ypač į jo 6 straipsnį,
   atsižvelgdama į 2004 m. gegužės 28 d. Komisijos pasiūlymą,
   kadangi:

               (1)

               Šio reglamento 6 straipsnyje yra nustatyta, kad Agentūros valdančiąją tarybą sudaro po vieną kiekvienos valstybės narės atstovą, trys Komisijos atstovai ir trys Komisijos pasiūlyti bei Tarybos paskirti atstovai, kurie neturi teisės balsuoti, ir kiekvienas iš jų atstovauja vienai iš šių grupių:

                           a)

                           informacijos ir ryšių technologijos pramonei;

                           b)

                           vartotojų grupėms;

                           c)

                           tinklo ir informacijos saugumo moksliniams ekspertams.

               (2)

               Komisija paragino valstybes nares, kad jos skirtų savo atstovus į Valdančiąją tarybą ir pakaitinį atstovą, kuris atstovautų nariui, kai jo nebus.

               (3)

               Siekiant kad Agentūra galėtų skubiai pradėti savo darbą, Agentūros valdančioji taryba turi būti pasirengusi kuo greičiau veikti,

         NUSPRENDĖ:
   Vienintelis straipsnis
   Narių, atstovaujančių trims suinteresuotoms grupėms Europos tinklo ir informacijos saugumo agentūros valdančiojoje taryboje, ir jų pakaitinių atstovų sąrašas yra toks:

               Nariai

               Pakaitiniai atstovai

               Informacijos ir ryšių technologijos pramonė

               Mark MacGann

               Berit Svendsen

               Vartotojų grupės

               Markus Bautsch

               Jim Murray

               Tinklo ir informacijos saugumo moksliniai ekspertai

               Kai Rannenberg

               Niko Schlammberger

      Priimta Briuselyje, 2004 m. liepos 5 d.

            Tarybos vardu

            Pirmininkas

         G. ZALM

      (1)  OL L 77, 2004 3 13, p. 6.


title: 2014 m. gruodžio 17 d. Europos Parlamento ir Tarybos sprendimas (ES) 2015/44 dėl pasiūlymo dėl Europos Parlamento ir Tarybos sprendimo dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Prancūzijos paraiška „EGF/2013/014 FR/Air France“ )

text:
14.1.2015

               LT

               Europos Sąjungos oficialusis leidinys

               L 8/18

         EUROPOS PARLAMENTO IR TARYBOS SPRENDIMAS (ES) 2015/44
   2014 m. gruodžio 17 d.
   dėl pasiūlymo dėl Europos Parlamento ir Tarybos sprendimo dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą
   (Prancūzijos paraiška „EGF/2013/014 FR/Air France“)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (1), ypač į jo 12 straipsnio 3 dalį,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (2),
   atsižvelgdami į 2013 m. gruodžio 2 d. Tarybos reglamentą (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (3), ypač į jo 12 straipsnį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (4), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 12 straipsnyje;

               (3)

               2013 m. gruodžio 20 d. Prancūzija pateikė paraišką mobilizuoti EGF lėšas dėl darbuotojų atleidimo iš bendrovės „Air France“ ir iki 2014 m. liepos 24 d. ją papildė išsamesne informacija. Ši paraiška atitinka finansinės paramos sumai nustatyti taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 25 937 813 EUR sumą;

               (4)

               todėl EGF lėšos turėtų būti mobilizuotos finansinei paramai pagal Prancūzijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2014 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 25 937 813 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2014 m. gruodžio 17 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         B. DELLA VEDOVA

      (1)  OL L 406, 2006 12 30, p. 1.

      (2)  OL L 347, 2013 12 20, p. 855.

      (3)  OL L 347, 2013 12 20, p. 884.

      (4)  OL C 373, 2013 12 20, p. 1.


title: 2016 m. balandžio 28 d. Europos Parlamento sprendimas (ES) 2016/1460 dėl Europos Sąjungos 2014 finansinių metų bendrojo biudžeto įvykdymo patvirtinimo, III skirsnis – Komisija

text:
14.9.2016

               LT

               Europos Sąjungos oficialusis leidinys

               L 246/25

         EUROPOS PARLAMENTO SPRENDIMAS (ES) 2016/1460
   2016 m. balandžio 28 d.
   dėl Europos Sąjungos 2014 finansinių metų bendrojo biudžeto įvykdymo patvirtinimo, III skirsnis – Komisija
   EUROPOS PARLAMENTAS,

               —

               atsižvelgdamas į Europos Sąjungos 2014 finansinių metų bendrąjį biudžetą (1),

               —

               atsižvelgdamas į Europos Sąjungos 2014 finansinių metų konsoliduotąsias metines ataskaitas (COM(2015) 377 – C8-0199/2015) (2),

               —

               atsižvelgdamas į Komisijos ataskaitą dėl tolesnių veiksmų, susijusių su 2013 finansinių metų biudžeto įvykdymo patvirtinimu (COM(2015) 505), ir į prie jos pridėtus Komisijos tarnybų darbo dokumentus (SWD(2015) 194, SWD(2015) 195),

               —

               atsižvelgdamas į 2015 m. birželio 3 d. Komisijos ataskaitą „2014 m. Komisijos pasiekimų valdymo srityje apibendrinimas“ (COM(2015) 279) ir jos priedus,

               —

               atsižvelgdamas į Komisijos metinę ataskaitą dėl Sąjungos finansų vertinimo pagal pasiektus rezultatus (COM(2015) 313) ir į prie jos pridėtus Komisijos tarnybų darbo dokumentus (SWD(2015) 124, SWD(2015) 125),

               —

               atsižvelgdamas į Komisijos metinę 2014 m. atlikto vidaus audito ataskaitą biudžeto įvykdymą tvirtinančiai institucijai (COM(2015) 441) ir į prie jos pridėtą Komisijos tarnybų darbo dokumentą (SWD(2015) 170),

               —

               atsižvelgdamas į Audito Rūmų 2014 finansinių metų metinę biudžeto vykdymo ataskaitą su institucijų atsakymais (3) ir į Audito Rūmų specialiąsias ataskaitas,

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į 2016 m. vasario 12 d. Tarybos rekomendaciją dėl patvirtinimo, kad Komisija įvykdė 2014 finansinių metų bendrąjį biudžetą (05583/2016 – C8-0042/2016),

               —

               atsižvelgdamas į 2015 m. spalio 8 d. Komisijos komunikatą Europos Parlamentui, Tarybai ir Audito Rūmams „ES biudžeto apsauga iki 2014 m. pabaigos“ (COM(2015) 503),

               —

               atsižvelgdamas į Sutarties dėl Europos Sąjungos veikimo 317, 318 ir 319 straipsnius,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 62, 164, 165 ir 166 straipsnius,

               —

               atsižvelgdamas į Darbo tvarkos taisyklių 93 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į kitų suinteresuotų komitetų nuomones (A8-0140/2016),

               A.

               kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis savo atsakomybe, atsižvelgdama į patikimo finansų valdymo principus;

               1.

               patvirtina Komisijai, kad Europos Sąjungos 2014 finansinių metų bendrasis biudžetas įvykdytas;

               2.

               išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2014 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis, taip pat savo 2016 m. balandžio 28 d. rezoliucijoje dėl Audito Rūmų specialiųjų ataskaitų vykdant Komisijos 2014 finansinių metų biudžeto įvykdymo patvirtinimo procedūrą (6);

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Audito Rūmams ir Europos investicijų bankui, taip pat valstybių narių nacionaliniams parlamentams ir nacionalinėms bei regioninėms audito institucijoms ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 51, 2014 2 20.

      (2)  OL C 377, 2015 11 13, p. 1.

      (3)  OL C 373, 2015 11 10, p. 1.

      (4)  OL C 377, 2015 11 13, p. 146.

      (5)  OL L 298, 2012 10 26, p. 1.

      (6)  Tos dienos priimti tekstai, P8_TA(2016)0148 (žr. šio Oficialiojo leidinio p. 91).


title: 2007/215/EB: 2007 m. sausio 29 d. Tarybos sprendimas, iš dalies keičiantis Sprendimą 2004/676/EB dėl Europos gynybos agentūros tarnybos nuostatų

text:
5.4.2007

               LT

               Europos Sąjungos oficialusis leidinys

               L 95/21

      TARYBOS SPRENDIMAS

   2007 m. sausio 29 d.
   iš dalies keičiantis Sprendimą 2004/676/EB dėl Europos gynybos agentūros tarnybos nuostatų
   (2007/215/EB)
   EUROPOS SĄJUNGOS TARYBA,
   atsižvelgdama į 2004 m. liepos 12 d. Tarybos bendruosius veiksmus 2004/551/BUSP dėl Europos gynybos agentūros įsteigimo (1), ypač į jų 11 straipsnio 3 dalies 3.1 punktą,
   atsižvelgdama į 2004 m. rugsėjo 24 d. Tarybos sprendimą 2004/676/EB dėl Europos gynybos agentūros tarnybos nuostatų (2), ypač į jų 170 straipsnio 2 dalį,
   atsižvelgdama į Europos gynybos agentūros valdančiosios tarybos pasiūlymą,
   kadangi:

               (1)

               Siekiant užtikrinti labiau suderintą požiūrį į Europos valstybės tarnybos žmogiškuosius išteklius, tikslinga Europos gynybos agentūros tarnybos nuostatų nuostatas suderinti su atitinkamomis Europos Bendrijų pareigūnų tarnybos nuostatų ir kitų Europos Bendrijų tarnautojų įdarbinimo sąlygų nuostatomis, visų pirma atsižvelgiant į nuostatas, susijusias su persikėlimo išmoka, išeitine išmoka, išlaikomo vaiko išmoka, nediskriminavimo principo laikymusi ir išmokomis darbuotojams, kurie paskiriami padalinio vadovu, direktoriumi ar generaliniu direktoriumi. Dėl tos pačios priežasties būtina atsižvelgti į patirtį, įgytą taikant tas Europos Bendrijų pareigūnų tarnybos nuostatų ir kitų Europos Bendrijų tarnautojų įdarbinimo sąlygų nuostatas.

               (2)

               Tikslinga pradėti derinti Europos gynybos agentūros tarnybos nuostatų nuostatas su atitinkamomis Europos Bendrijų pareigūnų tarnybos nuostatų ir kitų Europos Bendrijų tarnautojų įdarbinimo sąlygų nuostatomis, nepažeidžiant teisių, kurias Europos gynybos agentūros darbuotojai įgijo prieš įsigaliojant šiems pakeitimams, ir atsižvelgiant į jų teisėtus lūkesčius.

               (3)

               Nuo to laiko, kai 2004 m. pirmą kartą buvo patvirtinti Europos gynybos agentūros tarnybos nuostatai, tekste buvo rasti keli neatitikimai. Būtina juos ištaisyti.

               (4)

               Todėl Sprendime 2004/676/EB išdėstytus Europos gynybos agentūros tarnybos nuostatus reikėtų atitinkamai iš dalies pakeisti,

         NUSPRENDĖ:
   1 straipsnis
   Sprendimas 2004/676/EB iš dalies keičiamas taip:

               1)

               5 straipsnio 4 dalies pirma pastraipa pakeičiama taip:
               „4.   1 dalyje asmuo laikomas neįgaliu, jeigu yra sutrikusi jo fizinė ar psichinė sveikata ir tas sutrikimas yra arba gali būti nuolatinis. Sutrikimas nustatomas 37 straipsnyje nustatyta tvarka.“;

               2)

               10 straipsnio antra dalis pakeičiama taip:
               „2.   Laikinojo personalo narys be DSSĮI leidimo iš jokios vyriausybės ar kito Agentūrai nepriklausančio šaltinio nepriima jokio apdovanojimo, pasižymėjimo ženklo, paslaugos, dovanos ar kokio nors mokėjimo, išskyrus už paslaugas, suteiktas prieš jo paskyrimą arba būnant tikslinėse atostogose dėl privalomosios karo ar kitokios nacionalinės tarnybos ir ryšium su tokia tarnyba.“;

               3)

               21 straipsnio antra pastraipa pakeičiama taip:
               „Pirmiau išdėstytos pastraipos nuostatos netaikomos laikinojo personalo nariui ar buvusiam laikinojo personalo nariui, duodančiam parodymus Apeliacinei komisijai ar Drausmės komisijai apie laikinojo personalo narį ar buvusį laikinojo personalo narį.“;

               4)

               27 straipsnio 1 dalies b punktas pakeičiamas taip:

                           „b)

                           laikinojo personalo narys anksčiau atskleidė tą pačią informaciją Agentūrai ir palaukė jos nustatytą laikotarpį, per kurį Agentūra galėjo imtis atitinkamų veiksmų, atsižvelgiant į atvejo sudėtingumą. Laikinojo personalo narys tinkama tvarka informuojamas apie tokį laikotarpį per 60 dienų.“;

               5)

               36 straipsnis iš dalies keičiamas taip:

                           a)

                           1 dalis papildoma šia pastraipa:
                           „Nė vienos konkrečios valstybės narės piliečiams nėra rezervuojamos jokios pareigos.“;

                           b)

                           2 dalies e punktas pakeičiamas taip:

                                       „e)

                                       pateikia įrodymą, kad labai gerai moka vieną iš dalyvaujančių valstybių narių kalbų ir patenkinamai moka kitą dalyvaujančių valstybių narių kalbą tiek, kiek reikia pareigoms atlikti.“;

               6)

               39 straipsnis iš dalies keičiamas taip:

                           a)

                           esanti 2 dalis tampa 3 dalimi;

                           b)

                           įterpiama ši nauja 2 dalis:
                           „2.   Laikinojo personalo narys, kuris dvejus metus išdirbo vienoje savo kategorijos pakopoje, automatiškai perkeliamas į kitą aukštesnę tos kategorijos pakopą.
                           Jei laikinojo personalo narys paskiriamas padalinio vadovu, direktoriumi ar generaliniu direktoriumi toje pačioje kategorijoje ir jeigu jis patenkinamai atliko savo naujas pareigas per pirmuosius devynis mėnesius, jis perkeliamas į aukštesnę tos kategorijos pakopą atgaline data nuo paskyrimo įsigaliojimo dienos. Dėl tokio paaukštinimo jo bazinė mėnesinė alga didinama pirmosios ir antrosios pakopos santykį kiekvienoje kategorijoje atitinkančiu procentiniu dydžiu.“;

               7)

               40 straipsnio antra pastraipa išbraukiama;

               8)

               59 straipsnio 9 dalis išbraukiama;

               9)

               63 straipsnio 2 dalis pakeičiama taip:
               „2.   V priedo 6 straipsnyje numatyta persikėlimo išmoka skiriama ketverius metus ištarnavusiam laikinojo personalo nariui. Daugiau nei vienerius, tačiau mažiau nei ketverius metus, neįskaitant nepilnų metų, ištarnavęs laikinojo personalo narys gauna jo tarnybos trukmei proporcingą persikėlimo išmoką.“;

               10)

               V priedas papildomas šiuo straipsniu:
               „2a straipsnis
               Nepažeidžiant 2 straipsnio 1 dalies, išlaikomo vaiko išmoka pakeičiama tokiomis sumomis, mokamomis šiais laikotarpiais:

                           2007 2 1–2007 12 31

                           302,35 EUR

                           2008 1 1–2008 12 31

                           315,53 EUR

                     Pateiktoji skalė persvarstoma kiekvieną kartą pagal Tarnybos nuostatų 59 straipsnį peržiūrint darbo užmokestį.“;

               11)

               V priedo 3 straipsnio 2 dalis pakeičiama taip:
               „2.   Už kiekvieną išlaikomą vaiką, kaip apibrėžta 2 straipsnio 2 dalyje, kuriam nėra sukakę penkeri metai ar kuris dar reguliariai visu krūviu nelanko pradinės ar vidurinės mokyklos, nustatomas toks šios išmokos dydis:

                           2007 2 1–2007 8 31

                           48,17 EUR

                           2007 9 1–2008 8 31

                           64,24 EUR

                           2008 9 1 ir vėliau

                           80,30 EUR

                     Pateiktoji skalė persvarstoma kiekvieną kartą pagal Tarnybos nuostatų 59 straipsnį peržiūrint darbo užmokestį.“;

               12)

               VI priedo 1 straipsnis pakeičiamas taip:
               „1 straipsnis
               1.   Personalo narys, kurio tarnyba nutrūksta ne dėl mirties ar invalidumo, palikdamas tarnybą, turi teisę:

                           a)

                           kai jis išdirba mažiau nei vienerius metus – gauti išeitinę išmoką, lygią trims sumoms, išskaičiuotoms iš jo bazinės algos kaip pensijų įmokos, atėmus kitas pagal Tarnybos nuostatų 90 ir 131 straipsnius sumokėtas sumas;

                           b)

                           kitais atvejais jis turi teisę:

                                       1)

                                       į ištarnauto laiko pensijos teisių Agentūroje aktuarinio ekvivalento pervedimą į administracijos ar organizacijos pensijų fondą arba į pensijų fondą, kuriame jis įgyja ištarnauto laiko pensijos teises dirbdamas pagal darbo sutartį arba savarankiškai, arba

                                       2)

                                       gauti šių išmokų aktuarinį ekvivalentą, mokamą jų pasirinktai privačiai draudimo bendrovei ar pensijų fondui, jei tokia bendrovė ar fondas garantuoja, kad:

                                                   i)

                                                   kapitalas nebus grąžintas;

                                                   ii)

                                                   mėnesinės išmokos bus pradėtos mokėti ne anksčiau kaip nuo 60 metų amžiaus ir ne vėliau kaip nuo 65 metų amžiaus;

                                                   iii)

                                                   bus numatytos nuostatos dėl reversijos ar maitintojo netekimo pensijos;

                                                   iv)

                                                   perkėlimas į kitą draudimo bendrovę ar kitą fondą bus leidžiamas tik tada, jeigu toks fondas atitinka i, ii ir iii punktuose nustatytas sąlygas.

                     2.   Nukrypstant nuo 1 dalies b punkto, personalo narys, kuris nuo to laiko, kai pradėjo eiti pareigas, tam, kad įgytų ar išlaikytų teises į pensiją, mokėjo įmokas valstybinei pensijų sistemai ar jo pasirinktai privačiai draudimo sistemai arba pensijų fondui, atitinkančiam 1 dalyje nustatytas sąlygas, ir kurio tarnyba nutrūksta ne dėl mirties ar invalidumo, išeidamas iš tarnybos turi teisę gauti išeitinę išmoką, lygią jo pensijos, sukauptos jo tarnybos metu Agentūroje, aktuarinei vertei. Tokiais atvejais sumos, sumokėtos tam, kad būtų įgytos ar išlaikytos teisės į pensiją pagal valstybinę pensijų sistemą, taikant 90 ar 131 straipsnius, atimamos iš išeitinės išmokos.
               3.   Kai personalo nario tarnyba nutrūko jį pašalinus iš pareigų, mokėtina išeitinė išmoka arba, atitinkamais atvejais, pervestinas aktuarinis ekvivalentas nustatomi remiantis sprendimu, priimtu pagal Tarnybos nuostatų 146 straipsnį.“

         2 straipsnis
   Šis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje.

      Priimta Briuselyje, 2007 m. sausio 29 d.

            Tarybos vardu

            Pirmininkas

         Horst SEEHOFER

      (1)  OL L 245, 2004 7 17, p. 17.

      (2)  OL L 310, 2004 10 7, p. 9.


title: 2010/611/ES: 2010 m. spalio 8 d. Komisijos sprendimas, kuriuo dėl iš Madagaskaro importuojamo guano iš dalies keičiamas Sprendimas 2006/241/EB (pranešta dokumentu Nr. C(2010) 6798)  Tekstas svarbus EEE

text:
9.10.2010

               LT

               Europos Sąjungos oficialusis leidinys

               L 266/62

         KOMISIJOS SPRENDIMAS
   2010 m. spalio 8 d.
   kuriuo dėl iš Madagaskaro importuojamo guano iš dalies keičiamas Sprendimas 2006/241/EB
   (pranešta dokumentu Nr. C(2010) 6798)
   (Tekstas svarbus EEE)
   (2010/611/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (1), ypač į jos 22 straipsnio 6 dalį,
   kadangi:

               (1)

               2006 m. kovo 24 d. Komisijos sprendimu 2006/241/EB dėl tam tikrų apsaugos priemonių, taikomų tam tikriems Madagaskaro kilmės gyvūninės kilmės produktams, išskyrus žuvininkystės produktus (2), uždrausta į Sąjungą importuoti Madagaskaro kilmės gyvūninius produktus, išskyrus žuvininkystės produktus ir sraiges.

               (2)

               Madagaskaras išreiškė pageidavimą į Sąjungą eksportuoti guaną.

               (3)

               2002 m. spalio 3 d. Europos Parlamento ir Tarybos reglamente (EB) Nr. 1774/2002, nustatančiame sveikatos taisykles gyvūninės kilmės šalutiniams produktams, neskirtiems vartoti žmonėms (3), nustatyta, kad šalutinius gyvūninius produktus ir perdirbtus gyvūninius produktus turi būti leidžiama importuoti ir tranzitu vežti tik laikantis šio reglamento nuostatų.

               (4)

               Pagal Reglamentą (EB) Nr. 1774/2002 mėšlas yra 2 kategorijos medžiaga. Mėšlo apibrėžtis, kaip nustatyta šio reglamento I priede, taikoma guanui, kuris gali būti neperdirbamas arba perdirbamas pagal šio reglamento VIII priedo III skyrių. Šio skyriaus III dalyje nustatyta, kad guaną teikiant rinkai netaikomi jokie gyvūnų sveikatos reikalavimai.

               (5)

               Be to, Reglamente (EB) Nr. 1774/2002 nustatyta, kad nuostatos, taikomos šio reglamento VII ir VIII prieduose nurodytų produktų importui iš trečiųjų šalių, neturi būti palankesnės arba griežtesnės nei tos, kurios taikomos tų produktų gamybai ir prekybai Sąjungoje.

               (6)

               Todėl neturėtų toliau būti draudžiama iš Madagaskaro importuoti guano.

               (7)

               Todėl Sprendimas 2006/241/EB turėtų būti atitinkamai iš dalies pakeistas.

               (8)

               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Sprendimo 2006/241/EB 1 straipsnis pakeičiamas taip:

      „1 straipsnis
      Šis sprendimas taikomas Madagaskaro kilmės gyvūninės kilmės produktams, išskyrus žuvininkystės produktus, sraiges ir guaną.“

   2 straipsnis
   Šis sprendimas skirtas valstybėms narėms.

      Priimta Briuselyje 2010 m. spalio 8 d.

            Komisijos vardu

         John DALLI

            Komisijos narys

      (1)  OL L 24, 1998 1 30, p. 9.

      (2)  OL L 88, 2006 3 25, p. 63.

      (3)  OL L 273, 2002 10 10, p. 1.